Document ID: 31989R3830

*****
ΚΑΝΟΝΙΣΜΟΣ (ΕΟΚ) αριθ. 3830/89 ΤΗΣ ΕΠΙΤΡΟΠΗΣ
της 20ής Δεκεμβρίου 1989
για την τροποποίηση του κανονισμού (ΕΟΚ) αριθ. 1767/82 σχετικά με τις εισαγωγές που αφορούν ειδικά γάλατα με την ονομασία «για βρέφη» προελεύσεως Ελβετίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 14 παράγραφος 7,
Εκτιμώντας:
ότι στο παράρτημα Ι του κανονισμού (ΕΟΚ) αριθ. 1767/82 της Επιτροπής της 1ης Ιουλίου 1982 για τον καθορισμό των λεπτομερειών εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1156/89 (4), καθορίζονται οι εισφορές που εφαρμόζονται στα γαλακτοκομικά προϊόντα που εισάγονται από τρίτη χώρα·
ότι η καθιέρωση από την 1η Ιανουαρίου 1988 της νέας συνδυασμένης ονοματολογίας είχε σαν συνέπεια τα προϊόντα που περιγράφονται ως ειδικά γάλατα με την ονομασία «γάλατα για βρέφη » μπορούν, εκτός από τον κωδικό ΣΟ 0402 29 11, να καταταγούν επίσης στους κωδικούς ΣΟ 0404 90 53 και 0404 90 93· ότι πρέπει συνεπώς να συμπληρωθούν τα παραρτήματα του κανονισμού (ΕΟΚ) αριθ. 1707/82 με την αναφορά στους κωδικούς αυτούς·
ότι είναι σκόπιμο, προκειμένου να επιλυθούν ορισμένες δυσχέρειες που διαπιστώθηκαν στις εργασίες εκτελωνίσεως και μετά από αίτηση των ενδιαφερομένων, να εφαρμοστεί η παρούσα τροποποίηση από την έναρξη ισχύος της νέας συνδυασμένης ονοματολογίας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1767/82 τροποποιείται ως ακολούθως:
1) Στο παράρτημα Ι η ένδειξη του κωδικού ΣΟ 0402 29 11 που εμφαίνεται στην πρώτη στήλη στοιχείο α) αντικαθίσταται από την ακόλουθη ένδειξη:
«α) 0402 29 11
ex 0404 90 53
ex 0404 90 93».
2) Στο παράρτημα ΙΙΙ σημείο Α, οι όροι «η διάκριση 0402 29 11 » αντικαθίστανται από τους ακόλουθους όρους:
«των διακρίσεων 0402 29 11, ex 0404 90 53 και ex 0404 90 93».
3) Στο παράρτημα IV, στη στήλη «Ελβετία», η ένδειξη του κωδικού ΣΟ «0402 29 11» αντικαθίσταται από την ακόλουθη ένδειξη:
«0402 29 11
ex 0404 90 53
ex 0404 90 93».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται, μετά από αίτηση των ενδιαφερομένων, από την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1989.

Labels: 3
17
18